Þetta er bresk sjónvarpsmynd sem ég fékk lánaða frá foreldrum mínum . Þau voru búin að hypa þetta upp í bestu sakamálamynd allra tíma svo ég varð að prófa . Myndin er 3,5 klst. og ég horfði á hana í þremur hlutum . Sú frábæra leikkona Helen Mirren ( The Queen ) fer með aðalhlutverkið og er frábær eins og yfirleitt . Það var mjög gaman að sjá muninn á þessu og nútíma sjónvarpsefni . Í fyrsta lagi voru allir reykjandi öllum stundum . Yfirmaðurinn var líka oftast að drekka viskí í vinnunni eins og ekkert væri eðlilegra . Hún var óvenjuleg fyrir þær sakir að það var í raun bara einn grunaður fyrir morðin alla myndina , mjög skrítið . Ég var smá stund að fatta það en það er engin tónlist í myndinni sem er stórmerkilegt , ekki einu sinni einhver stef til að auka spennu . Það mikið jákvætt að segja um þessa mynd , t.d. um persónusköpun og hún nær að koma til skila þeim erfiðleikum sem konur áttu ( eiga ) við í karlaveldi . Mér fannst myndin þó óþarflega löng og ekki byggja upp næga spennu . Samt var miklu meira jákvætt en neikvætt og ég skemmti mér vel .